Nádherná ako obrázok! Vojvodkyňa má za sebou rušný týždeň, no ako vždy vyzerala fantasticky. Kde všade sme ju mohli vidieť?
1. Na krstinách
Ako mama je Kate rozhodne najkrajšia a doslova žiari! V pondelok 9. júla v kráľovskej kaplnke St James's Palace pokrstili pyšní rodičia William a Kate svoje tretie dieťa - princa Louisa. Chlapček bol oblečený v tradičnej krstinovej košieľke, ktorá je replikou originálu - v nej krstila dcéru ešte kedysi kráľovná Viktória.
Bábätko bolo pokrstené vodou z Jordánu a na krstinovom posedení bola podávaná časť z torty zo svadby vojvodu a vojvodkyne z Cambridge. Navyše, konečne sme mohli vidieť 5-člennú rodinu pokope. Všimnite si - na jednej z fotografií drží princezná Charlotte svojho bračeka, princa Louisa, za rúčku.
Toto sú oficiálne fotografie z krstu, ktoré kráľovský palác už dokonca zverejnil. Zhotovil ich Matt Porteous.
2. Na dámskej jazde
Počas víkendu sa vojvodkyňa z Cambridgeu a vojvodkyňa zo Sussexu objavili bok po boku na tenisovom turnaji vo Wimbledone. Pozreli si spoločne dva zápasy medzi Novakom Djokovičom a Rafaelom Nadalom. Ďalej fandili Serene Williamsovej, ktorá je priateľkou Meghan Markle.
Kate žiarila v bielych šatách s čiernymi bodkami, Meghan zase ohúrila dokonalou postavou v bielych nohaviciach a pásikavej modro-bielej blúzke. Obe sa smiali, zabávali, rozprávali a užívali si spoločné chvíle bez svojich polovičiek.
3. Na rande s manželom
Vojvodkyňa a vojvoda z Cambridge si počas víkendu spoločne 'odskočili' od detí. Vyšli si vo dvojici na jeden z tenisových turnajov vo Wimbledone. Na seba si vzala výrazné šaty v žltej farbe a po boku svojho manžela doslova žiarila.
Spoločne s Williamom si pozreli, ako Novak Djokovič porazil Kevina Andersona. Počas hry sa Kate usmievala, sálali z nej spokojnosť a šťastie. Navyše, vôbec nie je vidno, že pred necelými tromi mesiacmi priviedla na svet synčeka - princa Louisa. Popôrodné kilá sa u Kate jednoducho opäť rozplynuli...
Pozrite si ďalšie fotografie Kate z uplynulého týždňa dole vo fotogalérii: